
1. Aspectes generals

1.1 El níquel i el cobalt

1.1.1 El níquel

1.1.1.1 Història


Les primeres notícies que es tenen de l’utilització de níquel es remunten a la Xina del 1700 aC. Alguns manuscrits parlen de la utilització de menes de Níquel, que aplicant-li un tractament determinat, s’utilitzaven per la fabricació de estris domèstics i, durant un temps, per la producció de monedes. Aquest  metall es coneixia com a coure blanc. Posteriorment, aproximadament al segle IV aC s’utilitzava el coure amb impureses de níquel per produir diferents utensilis i armes. 


A finals del segle XVIII es va aplicar l’expressió alemanya “Kuofernickel” (diable de coure) a aquells minerals, com la niquelina, que no podien se treballats. Cronstedt, al 1751, va demostrar que el causant d’això era un mineral de color blanc que el va anomenar níquel. 

El descobriment d’uns jaciments a Subdury (Canadà) rics en coure i níquel va marcar l’inici d’una expansió que, en poc temps, va portar el níquel a ser un metall molt poc utilitzat a ser un dels metalls més important dins del mon dels metalls no ferris.

1.1.1.2 Estat natural


El níquel representa el 0,02 % en massa de l’escorça terrestre i ocupa el lloc 22 entre els elements que formen l’escorça terrestre. Es troba molt estès però és difícil trobar dipòsits on les menes siguin suficientment riques perquè puguin ser explotades.


El níquel el podem trobar, principalment, en forma de:

· Niquelita (AsNi)
· Millerita (NiS)

· Pentladita (SNi2·2SFe)
· Garmierita ((Ni,Mg) H2SiO4)

Els principals jaciments on s’extreu níquel es troben a Canadà, Cuba i als antics territoris de l’URSS. 
1.1.1.3 Propietats físiques i químiques


És un element metàl·lic de transició de color blanc platejat i presenta una brillantor degut a la capa superficial d’òxid que es forma. Presenta activitat magnètica i és un bon conductor de la corrent i de la calor.


El níquel pur és dúctil i mal·leable i es pot laminar, polir i forjar. Presenta poca activitat química; és soluble en àcid nítric diluït però es torna passiu si aquests és concentrat. L’estat d’oxidació més estable del níquel és el +2 encara que també es pot trobar en forma +3, però és estrany i difícil d’aconseguir-ho. 


Les propietats físiques més destacables són les següents:

	Propietats
	Níquel

	Número atòmic
	28

	Pes atòmic (g/mol)
	58,71

	Densitat (g/cm3)
	8,902

	Volum atòmic (cm3)
	6,59

	Potencial d’ionització (eV)
	7,633

	Punt de fusió (ºC)
	1453

	Punt d’ebullició (ºC)
	2730

	0,105


1.1.1.4 Derivats del níquel


Els principals derivats de níquel són:

· Sals de níquel: Normalment les sals són divalents, ja que és molt costos formar sals trivalents. En general les sals són verdes i formen hidrats. Alguns exemples són:
· Nitrat de níquel hexahidratat (Ni(NO3) 2·6H2O)
· Clorur de níquel hexahidratat (NiCl2·6H2O)
· Sulfat de níquel heptahidratat (NiSO4·7H2O)

· Òxids i hidròxids de níquel:  L’òxid de níquel (II) (NiO) es forma a partir d’escalfar d’hidròxid, el carbonat, l’oxalat i el nitrat de níquel. El resultat és un sòlid verdós. Pel que fa als hidròxids, Ni(OH)2, aquests s’aconsegueixen per precipitació afegint una base soluble a una dissolució de sals de níquel.
· Complexos de níquel: El níquel (II) forma un gran nombre de complexos que, depenent de l’estructura que tinguin, formen complicats equilibris que depenen generalment de la temperatura o de la concentració a la que es troben les espècies. 

1.1.1.5 Aplicacions


Hi ha metalls, com el coure o el manganès, que tenen unes característiques molt marcades que permeten treballar amb ells en estat pur. En canvi, altres metalls, com el antimoni o el bismut, no tenen unes propietats físiques i químiques apropiades per treballar amb ells en estat pur i és necessari fer aliatges amb altres metalls. El níquel està situat en un terme mig d’aquests dos grups. Té unes propietats suficientment marcades com per, en un 27% de la seva producció, trobar-lo en estat pur i, al mateix temps, ser un metall molt útil a l’hora de formar aliatges. Aquests aliatges poden contenir de un 0,5 a un 80% de níquel.


Una de les aplicacions més importants que té, i que absorbeix més de la meitat de la producció mundial de níquel, és per la preparació de l’acer, ja sigui sol o bé combinat amb altres metalls. Aquests aliatges proporcionen, a un cost moderat, un material amb unes propietats físiques i químiques millorades i una major facilitat per treballar amb ell. La segona aplicació més important és la fabricació d’aliatges amb plata i coure.


Altres aliatges que pot presentar el níquel:   

	Nom
	Composició
	Propietats i aplicacions

	Alnico
	20% Ni, 63% Fe, 12 % Al, 5% Co
	Alta permeabilitat magnètica. 
Imants

	Constantan
	40% Ni, 60% Cu
	Pars termoelèctrics

	Monel
	72% Ni, 26,5% Cu, 1,5% Fe
	Inoxidable. Hèlices, vàlvules, 
xapes, etc

	Nicrom (cromel)
	60% Ni, 40% Cr
	Punt de fusió elevat i baixa conductivitat elèctrica. Fils de resistència.

	Nicrom IV
	80% Ni, 20% Cr
	Punt de fusió elevat i baixa conductivitat elèctrica. Fils de resistència.

	Plata alemanya
	22% Ni, 26% Zn, 52% Cu
	Aliatge de color blanc. Joieria barata

	Platinita
	22% Ni, 54% Fe, traces de C
	Coeficient de dilatació molt baix. Fil d’entrada 

	Permalloy
	78% Ni, 22% Fe
	Alta permeabilitat magnètica. Imants

 Fora del mon de la metal·lúrgia, el níquel és utilitzat en les indústries de tractament de greixos i olis vegetals com a catalitzador en els processos d’hidrogenació.

1.1.1.6 Mercat i economia

El níquel que es pot trobar al mercat es presenta de diferents formes en funció de les aplicacions a la que es destini. Es pot trobar en forma de blocs, sals de níquel, òxids de níquel o en planxes. La puresa amb la que es ven es troba al voltant del 100%.

Actualment, l’importància d’aquests material en la producció d’acer inoxidable ha provocat que el preu del níquel al mercat s’hagi incrementat molt. Durant el 2006 va augmentar el seu valor en un 25%, i aquests any, s’ha passat dels 8.000 dòlars la tona dels últims quinze anys als 23.000 dòlars la tona que es paga actualment. 
1.1.2 Cobalt
1.1.2.1 Història


Va ser descobert pel químic Georg Brandt (1694-1768) en el 1735 a partir del mineral que, des d’abans de l’era cristiana, s’utilitzava com a pigment blau pels vidres i esmalts. Els primers indicis de l’utilització d’aquest mineral com a pigment es remunten a l’època dels Egipcis. 


Era rebutjat pels miners ja que el mineral era perjudicial per la salut i no es podia extreure cap metall d’ell. Per això i per donar un color blau inclús amb poca quantitat de mineral, se’l va denominar Kobold, que en alemany significa gnom o dimoni de la terra, i a la suposició dels miners, aquests gnom es divertia pertorbant les seves obres i ocasionant tot tipus de molèsties. D’aquests nom deriva el nom actual.


El cobalt el trobem a la natura combinat amb el níquel formant l’esmaltina ( CoAs2) i la cobaltina (AsSCo). Aquests minerals s’utilitzen per aconseguir sals però no el metall lliure. 


Els principals jaciments que hi ha són les explotacions del Congo Belga, Canadà, Finlàndia, Bruna, Xile, Itàlia i  Marroc. A Espanya existeixen unes mines de Cobalt a Guadalcanar però tenen molt poca importància.

1.1.2.2 Estat Natural


El cobalt és un dels metalls menys abundants que hi ha i normalment s’ha de troba en menes suficientment concentrades per tal que siguin rendibles d’explotar. Els minerals més importants on es troba són:

· Esmaltina (CoAs2)
· Cobaltina (CoAsS)

· Asbolana (òxid hidratat de cobalt i manganès)
· Heterogenita (òxid hidratat de cobalt i coure)
· Eritrita [Co3(AsO4)2·8H2O]

Els jaciments més importants de cobalt es troben a Canadà, on els minerals extrets tenen altes concentracions de plata i a Katanga, on s’extreu la meitat del cobalt consumit mundialment.

1.1.2.3 Propietats físiques i químiques


El cobalt és de color blanc amb tonalitats vermelloses. És un metall amb característiques ferromagnètiques i amb una duresa, resistència a la tensió, propietats tèrmiques i electroquímiques molt semblants a les que posseeixen el níquel o el ferro.


El cobalt com  a metall és inalterable en aire humit i es dissolt amb dificultat en tots els àcids menys el nítric. A diferència amb el níquel, el seu estat trivalent és més estable i és més fàcil d’aconseguir.


Les propietats físiques més destacades són:

	Propietats
	Cobalt

	Número atòmic
	27

	Pes atòmic (g/mol)
	58,94

	Densitat (g/cm3)
	8,7

	Volum atòmic (cm3)
	6,77

	Potencial d’ionització (eV)
	7,86

	Punt de fusió (ºC)
	1492

	Punt d’ebullició (ºC)
	2900

	Calor específica (cal/ºC·g)
	0,1



1.1.2.4 Derivats del Cobalt


Les sals de cobalt es poden comparar amb les sals que s’obtenen del magnesi o del zinc però es diferencien d’aquestes pel seu poder reductor. Els derivats més importants són:

· Clorur de cobalt II (CoCl2): A temperatures normals, el clorur de cobalt II s’hidrata i dóna un compost hexahidratat. En aquesta forma és una sal vermella molt soluble. També pot forma CoCl2·H2O, que forma unes agulles fines de color violeta o es pot trobar en forma de dihidratat, donant una sal de color rosa. El clorur anhídrid dóna un color blau. Les dissolucions concentrades d’aquesta sal donen un color vermell en fred però a l’escalfar-se canvien a blau.

· Hidròxid de cobalt II [Co(OH)2]: S’origina en forma de precipitat blau-violeta. En calent, aquesta sal es deshidrata donant òxids. Es dissolt amb facilitat en àcids, amoníac i en sals amòniques en forma complexa.
· Sulfur de cobalt II (CoS): Es forma per l’acció dels sulfurs d’amoni sobre les sals de cobalt. És un precipitat negra. La seva solubilitat en àcid disminueix a mesura que augmenta la temperatura.

· Sulfat de cobalt II (CoSO4):  Dóna diversos hidrats, entre ells els heptahidratat, CoSO4·7H2O, i sals dobles com el K2SO4·CoSO4·6H2O.
· Òxid de cobalt II (CoO): S’obté escalfant el metall uns 1100ºC o bé escalfant el carbonat, nitrat i altres sals. Forma una sal de color verd oliva. Es coneixen altres òxids de cobalt com el CoO2 o el Co2O3. 
1.1.2.5 Aplicacions


L’aplicació més important que presenta el cobalt és en els aliatges de tall ràpid, on ha tingut un paper important en l’acer ràpid format per Cobalt-Crom-Volframi denominat estelia. El producte que s’obté té molta duresa i resistència. Les seves principals aplicacions són per produir ganivets i instrumentació quirúrgica.


Una altre aplicació és en la fabricació d’aliatges amb poder magnètic. Aquests aliatges estan formats per níquel, ferro i cobalt i adquireixen, amb un tractament tèrmic, un gran poder magnètic. 


Altres aliatges amb cobalt:

	Nom
	Composició
	Propietats i aplicacions

	Alnico
	20% Ni, 63% Fe, 12 % Al, 5% Co
	Alta permeabilitat magnètica. Imants

	Carboloy
	13% Co, 87% CW
	Molt dur. Eines per tallar

	Estelita
	55% Co, 20-23% Cr, 15-20% W,
	Molt resistent a la corrosió

	 
	3-5% Fe, 1,5% C
	 



1.1.1.6 Mercat i economia

El cobalt es pot trobar al mercat en forma de compost o com a metall pur. La majoria de cobalt que es ven és en forma de barretes rodones que s’embassen en caixes petites. 

El preu que es pot trobar aquests metall varia en funció de quin grau de puresa presenti. En general, el preu ronda els entre 15 i els 20 dòlars la lliure.

1.2 Extracció líquid-líquid

1.2.1 Principis

L’extracció líquid-líquid es defineix com una operació unitària de transferència de matèria en la que una substància dissolta en una fase líquida es transfereix a una altre fase també líquida immiscible en la primera. Després d’un cert temps de contacte el solut s’ha repartit entre l’extractant i el refinat
· Extracte: És la fase on hi ha l’agent químic anomenat extractant i el solut extret per aquests agent.
· Refinat: És la fase d’on s’ha retirat el solut.

Hi ha diversos factors que influeixen en una extracció. Un dels factors claus és que les dues fases siguin el més insolubles possibles. Si no fos així acabaríem tenint una fase única i per tant no existiria la transferència de matèria d’una fase a l’altre.

En una extracció pot haver-hi un procés físic o químic. En el primer cas, l’extracció es produeix per difusió o per solubilització del solut a la nova fase. En canvi, en un procés químic es produeixen reaccions químiques entre el solut i l’extractant a part de les pròpies del medi.


El procés d’extracció té dues etapes bàsiques:

· Mescla i contacte íntim entre l’extractant i la dissolució a tractar  per tal que pugui produir-se la transferència de solut d’una fase a l’altre.

· Separació entre les dues fases. 


El procés d’extracció es pot completar amb una altre operació per tal de separar i recuperar el solut que hi ha en l’extracte. Aquesta operació s’anomena Stripping o re-extacció i consisteix en extreure el solut de l’extracte posant-lo en contacte amb una nova fase aquosa. Aquests procés ens permet recuperar el solut i, a part, deixar l’extractant lliure per poder reutilitzar-lo. 

1.2.2 Equips d’extracció


El procés d’extracció es pot realitzar de dues maneres diferents:

· Procés discontinu. 
· Procés continu.

Tal i com es pot apreciar en la figura 1.2.1 , en un procés discontinu d’una sola etapa, la dissolució i el dissolvent selectiu entren en el mesclador i, després de barrejar-se, es deixa que es separin i es retira, per una banda el refinat i per l’altre l’extracte. En aquests casos, la mescla i la separació es produeixen en el mateix recipient.

La majoria d’extractors treballen de forma continua amb successives etapes de contacte o bé amb etapes de contacte diferencial. La diferència entre aquests dos tipus de dissenys és que en el procés per etapes, els dispositius inclouen una sèrie d’etapes on els dos components es mesclen i es separen cada vegada. En canvi, en un procés de contacte diferencial, les dues fases entren en contacte contínuament i només s’aconsegueix una separació completa al final de la unitat. Una altre característica que diferencia un sistema d’un altre és el mitja en que es produeix la separació. En aquests cas, hi ha extractors que aprofiten la força de la gravetat per aconseguir la separació de les fases i d’altres que apliquen una força centrifuga. 


En el procés d’extracció líquid-líquid, el mateix que a la destil·lació o l’absorció de gasos, és imprescindible assegurar un bon contacte entre les dues fases per poder permetre una bona transferència de matèria. Normalment, les dues fases que intervenen en el procés tenen viscositats relativament elevades i la dificultat que hi ha a l’hora de separar-les fa que la majoria d’extractors proporcionin energia mecànica per mesclar-les i separar-les.


Els tipus de extractors més representatius són:

· Els mescladors-sedimentadors: En el cas de treballar en discontinu, el mesclador i el sedimentador poden estar units formant un únic recipient. Es treballa amb tancs que contenen agitadors d’aspa o bé de turbina. Un cop finalitzat el procés de mesclat, s’atura l’agitador i es deixen decantar per gravetat, retirant l’extracte i el refinat que es recullen en recipients separats. Els temps de barreja i sedimentació que es necessita per una extracció determinada s’obtenen de forma experimental.

En el cas de treballar en continu, el sedimentador i el mesclador són dues peces diferents. El mesclador pot ser un petit tanc amb entrada i sortida o una bomba mescladora, mentre que el sedimentador acostuma a ser un decantador continu que treballa per gravetat.

· Les torres verticals: Aquests sistemes treballen amb contacte diferencial i no per etapes. Per tant en aquestes torres la barreja i la sedimentació es produeixen de forma simultània.
En les torres de pulverització, el líquid menys dens s’introdueix pel fons i es dispersa en petites gotes gràcies als pulveritzadors. Aquestes gotes ascendeixen a través del líquid més pesat que circula, de forma continua, des del cap de la torre fins la cua. Les gotes es recullen per la part superior de la torre formant la corrent de sortida del líquid més lleuger. El més pesat es recull pel fons de la torre. 
· Els extractors de torre agitada: La majoria de les torres d’extracció, com en el cas anterior, depenen del flux per gravetat per poder mesclar i separar les dues corrents. En canvi, en les torres agitades les turbines interiors aporten als líquids energia mecànica per tal de poder-se mesclar i separar. En alguns casos, les torres disposen de plats rotatoris que dispersa el líquid cap a les parets, on hi ha uns anells que proporcionen una zona de repòs per facilitar la separació entre les dues fases. En altres, la zona que envoltan els agitadors estan empaquetades amb tela metàl·lica per afavorir la separació de les fases.
· Els extractors centrífugs: La dispersió i separació de les fases es veu accelerat considerablement gràcies a la força centrifuga. Els extractors Podbielniak contenen una cinta perforada situada a l’interior d’una carcassa metàl·lica enganxada a una espiral metàl·lica. El líquid lleuger es bombeja fins a la part exterior de la cinta a una pressió d’entre 3 i 12 atm per tal de poguer vèncer la força centrífuga. Per la part interior, s’injecta el líquid pesat. Aquest últim té tendència a moure’s cap a la cara exterior de la cinta, mentre que el líquid menys pesat és obligat a anar cap a l’interior. Això provoca un contacte líquid-líquid que proporciona  una ràpida transferència de massa.
1.2.3 Aplicacions de l’extracció líquid-líquid


Aquesta operació s’utilitza molt per separar components d’una dissolució. En particular, aquesta operació s’utilitza quan:

· Els compostos són poc volàtils.

· Els compostos tenen punts d’ebullició pràcticament iguals.

· Els compostos són sensibles a les temperatures a les que es produeix la destil·lació.
· Quant els components més desitjats i menys volàtils es troben en quantitats molt petites.

Per aquests motius, quan la destil·lació  no és suficient o ineficaç per qualsevol de les raons anteriors, l’extracció és una molt bona alternativa a considerar. Malgrat tot a l’hora d’escollir entre la destil·lació o l’extracció, s’escull generalment la destil·lació encara que això comporti escalfar i refredar el sistema. Normalment, en l’extracció cal recuperar el dissolvent mitjançant una destil·lació per la seva reutilització. Lògicament és més costos fer un sistema combinat que no pas una destil·lació directa. Malgrat això, l’extracció proporciona una flexibilitat a l’hora de triar les condicions de treball que la destil·lació no permet, com ara les concentracions de les fases o la temperatura de treball. Una de les seves principals aplicacions és en la separació de productes derivats del petroli que tenen punt d’ebullició molt semblants. Per exemple, les fraccions d’olis lubricants es tracten amb substàncies polars amb punts d’ebullició baixos, com el fenol o el furfural, per extreure aromàtics i deixa els olis formats principalment per parafines i naftes. 


Altres aplicacions:

· Preparació i purificació de reactius

· Concentrar fases

1.3 Components d’una extracció líquid-líquid

1.3.1 Fase aquosa

La fase aquosa és la fase on normalment hi ha el solut o els soluts que es volen separar. Existeixen diversos factors que influeixen en les seves propietats i en el procés d’extracció en general. 

1.3.1.1 Concentració de solut


La concentració de solut present en la fase aquosa pot influir en el procés d’extracció de dues formes. En primer lloc, una concentració molt alta pot provocar que l’agent extractant deixi d’extreure solut.


L’altre influència que pot tenir ve donat per les substàncies que porta associades. En aquest projecte, tan el níquel com el cobalt es troben en forma de sals de sulfats. Un cop dissoltes, els sulfats presents en el medi entren dintre del procés d’extracció, influint sobre aquests.

1.3.1.2 Concentració d’agents salins

Els agents salins acostumen a ser sals inorgàniques procedents d’àcids o d’altres compostos salins. Aquestes poden afavorir la separació de fases ja que fan augmentar la densitat de la fase aquosa.

També poden provocar una disminució de la quantitat de solut que es transfereix d’una fase a l’altre. La facilitat que tenen en formar compostos neutres amb el solut pot perjudica l’extracció.
1.3.1.3 pH


Conèixer i controlar el pH de la fase aquosa és important en un procés d’extracció ja que té una gran influència. En primer lloc, un pH àcid a la fase aquosa pot atura el procés d’extracció i en segon, la formació de complexos i compostos amb el solut varia segons en quin pH es trobi la fase. Per aquests motius, és necessari conèixer i controlar el pH en tot moment per  poder  garantir un bon rendiment del procés.

1.3.2 Fase orgànica

La fase orgànica és la fase encarregada de rebre el solut extret de la fase aquosa. La fase orgànica consta d’una substància orgànica immiscible en l’aigua. En aquests projecte, la fase orgànica esta formada per tres components químics: l’agent extractant, el diluïen i un compost modificador.
1.3.2.1 Agent extractant


L’agent extractant és l’element més important de la fase orgànica i és el que té una afinitat elevada amb l’ió metàl·lic que es vol extreure. Aquesta afinitat porta a la formació de complexes orgànics amb el metall.


Per aconseguir un bon  rendiment de l’extracció, es recomanable treballar amb un petit excés d’agent extractant encara que, és possible que, si l’excés és molt alt, es produeixin reaccions secundàries. Treballar amb una mescla d’extractants presenta unes característiques més favorables que quan es treballar amb un de sol. 
1.3.2.2 Diluent

El diluent és un líquid orgànic immiscible amb la fase aquosa que conté l’agent extractant i, normalment, és totalment inert en el procés d’extracció. En alguns casos, el diluint pot intervenir en aquests procés afavorint l’extracció del solut. Principalment els diluents s’utilitzen per disminuir la viscositat de la fase orgànica i així millorar la fluïdesa i el contacte entre les fases.

Un diluent ha de complir les següents condicions:

· L’agent extractant ha de ser soluble en el diluent
· Baixa solubilitat en aigua

· Baixa viscositat

· Estabilitat química
1.3.2.3 Modificador


Es defineix com una substància que s’afegeix a la fase orgànica per tal de millorar les propietats d’aquesta. Han de ser capaços de:

· Millorar la solubilitat de l’agent extractant en la fase orgànica.
· Optimitzar la separació entre les fases

· Augmentar la solubilitat dels complexos formats amb el metall

· Millorar el procés d’extracció

1.4 Tipus d’extractants


Actualment hi ha diferents tipus d’extractants que es caracteritzen per la seva estructura, el seu mecanisme d’extracció o la capacitat per extreure un compost determinat. Segons el tipus de reacció d’extracció, els extractants es poden classificar en:

1. Quelat

2. Àcid orgànic

3. Solvatació

4. De parell iònic

1.4.1 Extractant tipus quelat


Aquests extractants es basen en la formació de complexos quelats amb els ions metàl·lics. La majoria de metall i, especialment, els metalls de transició acostumen a formar aquests tipus de compostos amb substàncies orgàniques. 


En la reacció d’extracció,  l’ió metàl·lic reacciona amb el lligant, que neutralitza la càrrega positiva per la formació d’un enllaç covalent. Per poder aplicar aquests lligants com agents extractants, aquests han de tenir un grup aniònic per tal de neutralitza la càrrega positiva del metall. En funció de quina sigui la configuració electrònica del metall, el número de lligants que presenti el complexa també variarà. La reacció que es produeix és la següent:

Les característiques principals d’aquests extractants són:

· Nivell alt de selectivitat.

· Operen bé en solucions àcides i en solucions amoniacals.

· La seva cinètica és més lenta que la de la resta d’extractants degut a la complexitat del compost format

· Presenta característiques favorables en la separació de fases.


Els extractants tipus quelats més utilitzats actualment són el LIX 65N, el LIX 54, i el Kelex 100.
1.4.2 Extractant tipus àcid orgànic


Aquests tipus d’extractants tenen una química semblant a la que presenten els extractants tipus quelats o els d’extracció per solvatació. Els reactius que pertanyen a aquests grup són els àcids organofosfòrics, els àcids fosfònics i fosfínics, els seus respectius derivats mono-, di- i tio-, els àcids organo-sulfònics i els àcids carboxílics.


La reacció que es produeix en l’extracció utilitzant aquests tipus d’extractant és la següent:

En el moment en que les dues fases entren en contacte, hi ha una interacció en la que l’agent extractant forma un complex amb el metall de la fase aquosa gràcies a un intercanvi iònic que es produeix entre ells.  Aquests extractants també es poden utilitzar amb combinació amb altres agents quelats o neutres per tal d’ampliar les condicions òptimes per l’extracció  de metall.


L’inconvenient que presenten és la seva baixa selectivitat i la seva solubilitat en la fase aquosa. No obstant, són utilitzats per separar metalls amb característiques molt semblants. Les característiques principals que presenten són:

· Cinètica ràpida en el procés d’extracció
· Mostren menys selectivitat que els agents quelats

· Són propensos a formar emulsions amb solucions alcalines


En el mercat es poden trobar diferents tipus d’extractants tipus àcids orgànics com el DEHPA, el Cyanex 301 i el Cyanex 272. El preu que tenen al mercat és relativament baix ja que la seva producció no és molt complexa.

1.4.3 Extractants per solvatació


Els extractants per solvatació o neutres funcionen coordinant-se amb certs complexos metàl·lics reemplaçant les seves zones d’hidratació. Aquests nou complex format, a l’haver perdut la seva àrea d’hidratació, es torna insoluble en la fase aquosa i es transfereix fàcilment a la fase orgànica. 


Els extractants per solvatació es classifiquen en funció de la facilitat que presenti en cedir electrons al metall. Actualment, els agents més utilitzats d’aquests tipus són els compostos orgànics fosforats. Els èters o els òxids  orgànics del fòsfor presenten característiques bàsiques que li permeten fer la solvatació d’espècies catiòniques amb facilitat.


L’extracció amb aquests tipus de compostos estan limitades a:

· La capacitat del metall a formar complexos neutres.

· La co-extacció d’àcids a pH baixos.

· La solubilitat del complexe organometàl·lic en la fase orgànica.

Les principals característiques que presenten aquests agents són:

· La cinètica de la reacció és bastant ràpida.

· En la majoria dels casos no són selectius.

· Formen complexos neutres amb el metall.

· Combinant-se amb altres reactius orgànics, poden actuar de forma sinèrgica o com a modificadors.


Actualment, els agents més comercialitzats són el TOPO, el MIBK, el TBP i el Cyanex 923.
1.4.4 Extracció amb formació de parell iònic


Aquests extractants es basen en el principi d’associació iònic. Els principals extractants d’aquests tipus són els extractants en base amina, entre ells, els basats en amines primàries, secundàries, terciàries i quaternàries. 


En el cas de les amines primàries, secundàries i terciàries cal aplicar un procés de protonació per tal que, un cop protonades, puguin realitzar el procés d’extracció mitjançant un mecanisme de canvi aniònic. En les reaccions de protonació que es presenten a continuació es mostren aquests dos processos:

Les propietats principals que presenten aquestes amines són:

· Generalment cal aplicar modificadors per evitar la formació i precipitació de complexos orgànics.

· La cinètica d’extracció i stripping és molt ràpida. 

· Les amines quaternàries i terciàries són més selectives que les primàries i les secundàries.


La fàcil sintetització de les amines fa que hi hagi una gran varietat dins del mercat. Les més importants són les sèries Alamines i  les sèries Aliquat.
1.5 Components utilitzats en la fase orgànica

1.5.1 Cyanex 272 

El Cyanex 272 és un dels dos agents extractants utilitzats en aquests projecte. És un agent extractant del tipus àcid i permet l’extracció de cobalt i del níquel  en dissolucions de clorurs o sulfats.

El component actiu del cyanex 272 és l’àcid bis-(2,24-trimetilpentil)fosfònic i és l’encarregat de formar complexes amb l’ió metàl·lic. La forma estructural que té és: 






Es presenta amb una puresa del 85-87% i el 12% restant esta format per òxid tri(2,2,4-trimetilpentil) fosfònic. Té un aspecte viscós i una coloració àmbar. Les propietats més importants són:

	Pes molecular (g/mol)
	290

	Densitat (g/cm3)
	0,92

	Viscositat a 25ºC (cp)
	142

	Punt d’ebullició (ºC)
	>300

	Punt de congelació (ºC)
	-32

	Calor especifica (cal/g·ºC)
	0,48

	Conductivitat tèrmica (cal/cm·s·ºC)
	2.7x10-4



1.5.2 Aliquat 336


L’altre component que forma l’agent extractant és l’Aliquat 336 (C25H54ClN). És un extractant tipus bàsic i, a l’unir-se amb el cyanex, forma una nova mol·lècula que és la que realitza l’extracció del metall. L’aliquat és una amina quaternària que té la següent composició:

Les característiques més importants d’aquests compost són:

	Pes molecular (g/mol)
	403,45

	Densitat (g/cm3)
	0,884

	Viscositat a 25ºC (cp)
	142

	Punt d’ebullició (ºC)
	225

	Punt de congelació (ºC)
	-20



1.5.3 Exxsol D-100

L’Exxsol D-100 és una substancia amb unes característiques molt bones per ser utilitzat com a dissolvent. En aquests projecte, la fase orgànica és dissolt amb aquesta substancia. Es considera un bon diluent orgànica perquè conte poca quantitat de substancies aromàtiques.

Les seves característiques principals són:

	Densitat (g/cm3)
	0,817

	Viscositat a 40ºC (mm2/s)
	2,37

	Punt d’ebullició (ºC)
	240

	Contingut de benzè (mg/kg)
	<1

	Contingut en aromàtics (mg/kg)
	0,4



1.6 Instrumentalització

1.6.1 Espectrofotòmetre d’absorció atòmica


L’espectrofotometria d’absorció atòmica és una tècnica analítica quantitativa per determinar la concentració dels elements presents en una dissolució aquosa. La tècnica es basa en l’absorció de la llum per part dels àtoms de la mostra. La majoria de substàncies es descomponen en àtoms quan passen a fase gasosa a una temperatura determinada. L’energia que es necessita per la vaporització la proporciona la flama. Els àtoms creats, la majoria en estat fonamental, per llum visible o ultraviolada, el que provoca l’excitació dels àtoms en estat fonamental a un nivell energètic superior. La quantitat de llum que han absorbit aquests àtoms es mesura i mitjançant la llei de Beer és possible establir una relació entre l’absorbància i la concentració de l’element que interessa.


Els àtoms no absorbeixen la llum de forma arbitraria sinó que absorbeixen llum d’una determinada longitud d’ona, que es coneix com longitud d’ona de ressonància. Aquests fet i el fet que les línies d’absorció siguin molt fines fan que no hi hagi quasi sobrepossició entre els espectres dels diferents elements que formen una mostra. 


Degut a la seva alta sensibilitat i a la facilitat en que moltes mostres es poden analitzar amb aquest sistema, ha fet que l’espectrofotometria d’absorció atòmica hagi arribat a ser una de les principals eines en l’anàlisi químic, especialment en el camp de la indústria. L’inconvenient que presenta aquests mètode és que no té una precisió tan elevada com altres sistemes de via humida i que l’equip és relativament costos.

1.6.1.1 Llei de Beer


Tots els mètodes quantitatius basats en l’absorció requereixen dues mesures de potència: una abans de que el feix travessi la mostra (P0) i l’altre desprès (P). Hi ha dos paràmetres utilitzats àmpliament en l’espectrometria d’absorció que es relacionen entre si a partir de P0 i P.

· Transmitància: Es defineix com la fracció de radiació incident transmesa pel medi. 

Segons la figura 1.5, un feix de radiació travessa un medi que té un gruix b i una concentració c d’una espècie absorbent. Com a conseqüència de las interaccions entre els fotons i els àtoms o mol·lkècules de la mostra, la potència del feix de radiació experimenta una disminució que va des de P0 fins a P. La transmitància es pot expressar com:

· Absorbància (A): Es pot definir com:

Segons aquesta llei per a una radiació monocromàtica, l’absorbància és directament proporcional al camí òptic b a través del medi i la concentració c de l’espècie absorbent. Aquesta relació ve donada per l’equació:

On:

· a: És una constant anomenada absortivitat

· b: És el gruix del medi
· c: És la concentració de l’element absorbent que hi ha en el medi

Normalment les unitats que s’utilitzen són centímetres per la b i grams per litre per la c. Les unitats d’absortivitat per la majoria de casos L/g·cm. 

1.6.1.2 Corba de calibratge


La corba de calibratge és una corba on estan relacionades les concentracions i, en aquests cas, l’absorbància. Per fer-la, es passen unes mostres amb una concentració coneguda i l’aparell relaciona aquesta concentració amb un nivell d’absorbància. Un cop passats tots els patrons, la corba que queda és la que fa servir l’aparell per mesurar les mostres problema.

En teoria, l’absorció atòmica hauria de complir la llei de Beer i ser l’absorbància directament proporcional a la concentració. En realitat, es troben desviacions lineals que fan arriscat fer un anàlisis sense determinar experimentalment si existeix o no una relació lineal. 


En la majoria d’elements, a mesura que s’augmenta la concentració, la relació entre l’absorbància i la concentració va adquirint una forma més corba. Per aquests motiu és aconsellable treballar amb concentracions baixes de mostra per tal de fer els anàlisis en la part més lineal de la corba de calibratge. 

1.6.1.3 Components d’un instrument d’espectrofotometria d’absorció atòmica


La instrumentalització necessària per a realitzar una absorció atòmica és relativament senzilla. Es necessita una làmpada que emeti llum de l’energia de ressonància de l’element que es vol analitzar. Això  s’aconsegueix utilitzant el mateix element a la làmpada que el que s’ha  d’analitzar. 


La llum de la làmpada passa a través de la flama, on hi ha els àtoms de l’element. La llum no absorbida per la mostra va a parar al monocromador, on s’aïlla l’ona de ressonància primària de la resta. A continuació es fa passar pel tub fotomultiplicador i es mesura la intensitat. El senyal s’amplifica electrònicament i es llegeix mitjançant un aparell de mesura.

1.6.1.3.1 Font lluminosa


La font de llum per un espectrofotòmetre d’absorció atòmica ha de produir una estreta banda espectral d’intensitat i estabilitat adequada durant un període de temps prolongat. 


Els tubs catòdics buits (Figura 1.3.1) són la font de radiació que s’utilitza en els instruments més moderns i consisteix en un tub amb dos elèctrodes. El càtode el forma una copa feta del mateix material que el que s’ha d’analitzar. L’ànode pot ser de qualsevol altre material.

La làmpada s’omple d’un gas portador monoatòmic i ultrapur, normalment argó o neó a baixes pressions. L’elecció del gas ve en funció de quin és l’element que forma el càtode i com pot influir sobre aquests encara que, en la majoria dels casos, tots dos gasos poden funcionar correctament. A l’aplicar una potència elevada en els elèctrodes provoca que el càtode es carregui negativament. Es formen ions positius per mitjà de la l’ionització dels àtoms del gas per l’impacta d’electrons. Aquests electrons s’accetleran pel gradient elèctric cap el càtode, on xoquen i alliberen àtoms del metall. Aquests s’exciten fins a un estat d’emissió per col·lisió amb àtoms del gas.


Per alguns elements es disposa de làmpades multielements. Aquestes làmpades poden contenir entre 2 i 7 elements en el seu càtode. Els elements escollits per ser combinats en una única làmpada no es poden interferir  químicament entre ells i les seves línies de ressonància han d’estar clarament separades.


Un altre tipus de làmpades són les làmpades de descàrrega en un vapor. Aquests treballen fent passar corrent per un gas que conté l’element a analitzar. Requereixen una font energètica especial capaç de subministrar entre 300 i 350 volts. Les làmpades de mercuri acostumen a ser sempre d’aquests tipus.

1.6.1.3.2 Encenedor de pre-mesclat


La majoria d’aparells comercials fan servir aquests tipus d’encenedors on la mostra, l’oxigen i el combustible es barregen abans d’arribar a la flama. 

La mostra en solució és absorbida cap el nebulitzador gràcies al corrent d’oxidant, normalment aire, que passa per la punta del capil·lar on circula la mostra. Dins del nebulitzador es produeix la barreja de l’oxidant, el combustible i la mostra i d’aquí surt l’aerosol que es llença a gran velocitat cap a una esfera de vidre. Aquesta esfera té la funció de dividir les gotes en partícules més petites. L’obtenció de partícules amb aquests sistema s’anomena nebolització. A continuació, les microgotes formades passen per els deflectors, que s’encarreguen de mesclar i eliminar les gotes més grans. El líquid que s’acumula en el fons de l’encenedor s’elimina per drenatge.


Desprès de separar les gotes més grans, el corrent va a parar a la flama, on la mostra passa a fase gassos i es descompon en àtoms. Del total de la mostra absorbida al principi de l’encenedor, només un 5% del total arriba a la flama. 

1.6.1.3.3 La flama


És l’element encarregat d’aplicar l’energia per tal que la mostra passi de forma líquid a forma gas i d’aquí a l’àtom. La mescla combustible-oxidant més utilitzat és la parella aire-acetilé. En la figura es pot observar el cremador per aquesta mescla utilitzat per realitzar aquests treball.

El factor principal a l’hora d’escollir el combustible i l’oxidant és la necessitat energètica que presenta la mostra. A la taula 1.7 apareixen les combinacions més habituals i a quina temperatura ens permeten treballar.

	Combustible
	Oxidant
	Temperatura (K)

	Acetilè
	Aire
	2400-2700

	Acetilè
	Òxid nitrós
	2900-3100

	Acetilè
	Oxigen
	3300-3400

	Nitrogen
	Aire
	2300-2400

	Nitrogen
	Oxigen
	2800-3000

	Cianogen
	Oxigen
	4800




Tal i com es pot observar en la figura 1.7, la flama té tres regions importants: la zona de combustió primària, la regió interconal i la zona de combustió secundària. L’aspecte de cada una de les regions i el tamany varien considerablement en funció de la relació que hi hagi entre combustible i oxidant. 

La zona de combustió primària, amb una flama d’hidrocarburs, es reconeix pel color blau. En aquesta zona, en general, no s’aconsegueix l’equilibri tèrmic. El tamany de la regió interconal depèn molt del combustible utilitzat. En el cas d’una flama d’hidrocarburs, la zona és estreta. En canvi pot arribar a mesurar variïs centímetres en fonts de combustibles rics en acetilè/oxigen o acetilè/òxid nitrós. En la zona de combustió secundària, els productes formats en la regió interconal, principalment àtoms lliures, es transformen en òxids.


Les gotes de mostra que arriben al cremador perden primer l’aigua que contenen per evaporació. Després, el que queda de mostra es vaporitza i es descompon en àtoms. A l’hora d’analitzar, s’utilitza la zona interconal ja que la mostra es troba en forma d’àtoms lliures. A mesura que la mostra va pujant per la flama i arriba a la zona de combustió secundària, els àtoms lliures passen a òxids.

1.6.1.3.4 El monocromador


En molts mètodes d’espectrofotometria és necessari poguer variar, de forma continua, la longitud d’ona de la radiació. La funció del monocromador és dividir el feix de radiació que rep en varies longituds d’ona amb l’ajut de lents, prismes i xarxes i deixar passar només una determinada longitud d’ona.


Les parts principals d’un monocromador són:

· L’escletxa d’entrada que proporciona una imatge rectangular.

· Una lent o mirall que produeix un feix paral·lel de radiació.

· Un prisma o xarxa que dispersa la radiació en cada una de les longituds d’ona individuals.

· Un element focalitzador que forma de nou la imatge que ha entrat i l’enfoca en una superfície plana anomenada pla focal.

· L’escletxa de sortida del pla focal que aïlla la banda espectral desitjada.


En la figura es pot observar la funció de cada un dels elements que formen el monocromador i quin és el recorregut que fa el feix de llum.

En el monocromador, per exemple, entra un feix de llum format només per dues longituds d’ona, λ1 i λ2. Aquests feix entra per l’escletxa i, desprès de passar per la lent, incideix sobre el prisma o la xarxa. Aquests feix es dispersa i va a parar al pla focal, on apareix com dues imatges rectangulars. Girant l’element de dispersió es pot aconseguir enfocar qualsevol dels dos feixos a l’escletxa de sortida. 

1.6.1.3.5 Detectors


El primer detectors que es va fer servir en els primers aparells espectroscòpics va ser l’ull humà. Actualment aquesta funció la realitzen detectors que converteixen l’energia radiant en senyals elèctrics. 


Els detectors han de tenir una elevada sensibilitat, una elevada relació senyal/soroll i una resposta constant en un interval ampli de longituds d’ona. A més, han de tenir una resposta ràpida i donar senyal zero quan hi ha absència de llum.


Hi ha dos tipus de detectors:

· Detectors de fotons: Tenen una superfície activa capaç de absorbir la radiació. En alguns casos aquesta radiació absorbida causa una emissió d’electrons i, en conseqüència, la formació de fotocorrent. Són molt utilitzats per mesurar la radiació ultraviolada, visible i infrarroja.

· Detectors tèrmics: Aquests detectors responen a la potència promig de la radiació incident. S’utilitza principalment en la detecció de radiació infrarroja.
1.6.2 Potenciòmetre


Els mètodes potenciomètrics d’anàlisis es basen en la mesura dels potencials en cel·les electroquímiques. Des de començaments del segle XX, les tècniques potenciomètriques s’han utilitzat per determinar punts finals en mètodes volumètrics d’anàlisis. Els mètodes més recents són aquells en els que les concentracions dels ions s’obtenen directament del potencial d’un elèctrode de membrana selectiva d’ions. 


L’equip necessari per aquests tipus de mètode és senzill i econòmic i ha d’incloure:

· Elèctrode de referència

· Elèctrode indicador

· Dispositiu per mesurar  el potencial
1.6.2.1 Elèctrode de referència


En la major part de les aplicacions electroanalítiques, és desitjable que el potencial d’una de les semi-cel·les sigui coneguda, constant i que no es vegi gens afectada pel medi. L’elèctrode de referència ideal ha de complir:

· Que sigui reversible.

· Que tingui un potencial constant en el temps.

· Retorni a al seu potencial inicial desprès d’haver estat sotmès a un corrent petit.

Hi ha dos tipus d’elèctrodes de referència:

1. Elèctrode de calomelans: Està format de mercuri en contacte amb una solució salina molt concentrada de clorur de mercuri (I) que conté una concertació coneguda de clorur de potassi. El potencial de l’elèctrode està determinat per la següent reacció:

2. Elèctrode de plata/clorur de plata: És l’elèctrode més comercialitzat i està format per un elèctrode de plata submergit en una dissolució de clorur de potassi saturada amb clorur de plata. El potencial de l’elèctrode està determinat per la següent reacció:

1.6.2.2 Elèctrode indicador 


Un elèctrode indicador ideal respon de forma immediata als canvis d’activitat que es produeixen a l’ió analític. Encara que cap elèctrode indicador no és totalment específic en la seva resposta, actualment ja es disposa d’alguns que ja són marcadament selectius. Hi ha dos tipus d’elèctrode indicadors:

1. Elèctrode indicador metàl·lic: Es basen en una reacció d’oxidació/reducció que té lloc a la superfície del metall. Dins d’aquests grup es poden distingir tres elèctrodes diferents:

a. Elèctrode  de primera classe: En aquests cas només intervé una única reacció. Per exemple, en un elèctrode indicador de coure, la reacció que es produeix és:

Aquests elèctrodes no són molt utilitzats en l’anàlisi potenciomètric per varies raons. Per exemple, igual que passa amb els elèctrodes de zinc o cadmi, només es poden utilitzar en dissolucions neutres o bàsiques ja que es dissolen en presència d’àcids. També, altres metalls, com el ferro, níquel o crom, no proporcionen potencials reproduïbles.

b. Elèctrode de segona classe: Es basen en aconseguir formar precipitats amb el metall de l’elèctrode per tal de que aquests responguin. Per exemple, la plata es pot utilitzar en aquests casos per dissolucions amb halurs. La reacció que es produeix és:

Una manera adequada de preparar un elèctrode sensible als clorurs és posar un fil de plata pura com ànode en una cel·la electrolítica que contingui clorur de potassi. Ràpidament , el fil quedarà cobert d’halurs de plata que s’equilibrarà amb la capa superficial de la dissolució que està submergit

c. Elèctrode de tercera classe: Són aquells que responen a un catió diferent al metall. Per exemple, l’elèctrode de mercuri es pot utilitzar per tal de determinar la concentració de calci que hi ha en una dissolució. 

2. Elèctrode indicador de membrana: El potencial que s’observa en un elèctrode de membrana està relacionat amb els potencials d’unió que es produeixen a la membrana que separa la dissolució de la dissolució de referència. També s’anomenen elèctrodes selectius de ions degut a la seva gran capacitat selectiva. Les principals característiques que ha de complir un elèctrode d’aquesta classe és que tingui la mínima solubilitat possible amb la dissolució i que la membrana o alguna espècie continguda dins de la membrana sigui capaç d’unir-se selectivament amb els ions de la dissolució que es vol analitzar. 
1.6.3 pH-metre


La mesura del pH d’una dissolució, com en el cas anterior, es base en el potencial que es crea entre la dissolució a analitzar i l’elèctrode. En aquests cas els elèctrodes que es fan servir són els elèctrode de vidre. 

La cel·la que es pot observar en la figura 1.9  és la típica utilitzada per mesurar el pH d’una mostra. La cel·la consisteix en un elèctrode indicador i un de referència de plata/clorur de plata o de calomelans saturat submergit en una dissolució amb un pH determinat. L’elèctrode indicador consisteix en una fina membrana de vidre sensible al pH situada a l’extrem d’un tub gruixut de vidre. El tub conté una petita quantitat d’àcid clorhídric dissolt en clorur de plata saturat. Dins la dissolució hi ha un fil de plata que fa d’elèctrode de referència plata/clorur de plata que es connecta a un dispositiu per poder mesurar el potencial.




















































































































































































































































































































































































Taula 1.1: Propietats físiques del níquel

Figura 1.9:  Cel·la i electrodes típics per a mesurar el pH.





Figura 1.7:  Regions més importants de la flama.





Figura 1.6:  Encenedor de pre-mescla.





Figura 1.5:  Representació de la llei de Beer.





Figura 1.4:  Forma estructural de l’aliquat 336.





Figura 1.3:  Forma estructural del Cyanex 272.





Figura 1.8:  Funcionament d’un monocromador.





Taula 1.7: Propietats fisicoquímiques de l’Exxsol D-100.





Taula 1.6: Propietats fisicoquímiques de l’Aliquat 336.





Taula 1.5: Propietats fisicoquímiques del Cyanex 272.





Taula 1.4: Aliatges obtinguts a partir de cobalt.





Taula 1.3: Propietats físiques del cobalt.





Taula 1.2: Aliatges obtinguts a partir de níquel.





Taula 1.8: Parelles més utilitzades de combustible-oxidant en els aparells d’absorció atòmica





Imatge 1.2: Cremador per la mescla aire-acetile





Imatge 1.1: Tub catòdic buit

Figura 1.2:  Procés d’extracció discontinu d’una sola etapa

Figura 1.1: Esquema de la transferència de massa entre les fases

